DOLOŽKA  ZLUČITEĽNOSTI

návrhu nariadenia vlády Slovenskej republiky
s právom Európskych spoločenstiev a právom Európskej únie

1.	Navrhovateľ nariadenia :  vláda Slovenskej republiky,

2.	Názov návrhu nariadenia :  nariadenie vlády Slovenskej republiky  o obmedzení výdavkov politických strán a hnutí na propagáciu pred voľbami do Národnej rady Slovenskej republiky

3.	Záväzky Slovenskej republiky vo vzťahu k Európskym spoločenstvám a Európskej únii :

a)	Návrh nariadenia svojou problematikou nepatrí medzi prioritné oblasti aproximácie práva uvedené v čl. 70 Európskej dohody o pridružení, Národného programu pre prijatie acquis communataire, odporúčané v Partnerstve pre vstup, odporúčané v prílohe Prípravy asociovaných krajín strednej a východnej Európy na integrácie do vnútorného trhu Únie (Biela kniha), screeningu, predkladá sa mimo Plánu legislatívnych úloh vlády Slovenskej republiky na rok 2002

b)	nevyplývajú zo schválenej negociačnej pozície Slovenskej republiky ku kapitole  č. 24

4.	Problematika návrhu právneho predpisu :

a)	
b)	nie je upravená v práve Európskych spoločenstiev,
c)	
d)	nie je upravená v práve Európskej únie,

5.	Stupeň zlučiteľnosti návrhu právneho predpisu s právom Európskych spoločenstiev a právom Európskej únie :

Vzhľadom na vnútroštátny charakter upravovanej problematiky je posudzovanie súladu návrhu nariadenia s právom Európskych spoločenstiev a Európskej únie bezpredmetné.

6.	Gestor  (spolupracujúce rezorty) : 

 Bezpredmetné.

7.	Účasť expertov pri príprave návrhu právneho predpisu a ich stanovisko k zlučiteľnosti návrhu právneho predpisu s právom Európskych spoločenstiev a právom Európskej únie :

Pri vypracúvaní návrhu nariadenia nebola účasť experta.
Osobitná časť:

K § 1:

V tomto ustanovení sa bližšie vymedzujú výdavky politických strán a hnutí na úhradu platenej inzercie alebo reklamy v periodickej tlači. Ide o demonštratívny výpočet úhrad peňažných a iných prostriedkov oceniteľných peniazmi a vynaložených politickou stranou alebo hnutím na uvedený účel.

K § 2:

V tomto ustanovení sa bližšie vymedzujú výdavky politických strán a hnutí na úhradu reklamy alebo sponzorovanie relácie v rozhlasovom a televíznom vysielaní. Ide o demonštratívny výpočet úhrad peňažných a iných prostriedkov oceniteľných peniazmi a vynaložených politickou stranou alebo hnutím na uvedený účel.

K § 3:

 V tomto ustanovení sa bližšie vymedzujú výdavky politických strán a hnutí na úhradu ceny reklamy umiestnenej na billboarde. Ide o demonštratívny výpočet úhrad peňažných a iných prostriedkov oceniteľných peniazmi a vynaložených politickou stranou alebo hnutím na uvedený účel.

K § 4:

Ustanovenie bližšie určuje štruktúru správy o výdavkoch na propagáciu pred voľbami, ktorú musia politické strany a hnutia predložiť Ministerstvu financií SR do 30 dní od konania volieb do Národnej rady Slovenskej republiky. Táto správa musí obsahovať všetky výdavky vynaložené politickou stranou alebo hnutím členené na výdavky :
•	za úhradu uverejnenia inzercie alebo reklamy v periodickej tlači,
•	za úhradu výroby reklamy alebo relácie, úhradu materiálu a prostriedkov potrebných na výrobu reklamy alebo relácie, úhradu odmeny za každé použitie autorského diela a úhradu vysielacieho času,
•	za úhradu materiálu a prostriedkov na výrobu billboardu, úhradu výroby billboardu, úhradu vylepenia billboardu, úhradu prenájmu priestoru na vylepenie billboardu a úhradu odmeny za každé použitie autorského diela.

K § 5:

Vzhľadom na naliehavosť prijatia predloženej právnej úpravy sa navrhuje jej účinnosť dňom vyhlásenia.